Jon Dahl Tomasson

Jon Dahl Tomasson (s. 29. elokuuta 1976 Kööpenhamina, Tanska) on tanskalainen jalkapallovalmentaja ja entinen pelaaja. Pelipaikaltaan hän oli hyökkääjä tai hyökkäävä keskikenttäpelaaja. Hän on Tanskan maajoukkueen kaikkien aikojen paras maalintekijä yhdessä Poul Nielsenin kanssa; hän teki 112 maaottelussa 52 maalia.

Maaliskuun 2024 alusta alkaen Tomasson toimi Ruotsin jalkapallomaajoukkueen valmentajana. Hän sai potkut heikkojen tulosten vuoksi lokakuussa 2025.

 Ura pelaajana 

Tomasson aloitti ammattilaisuransa Køgessä, josta hän siirtyi alankomaalaisen Heerenveenin riveihin vuonna 1994. Vuonna 1997 hän siirtyi englantilaiseen Newcastleen, mutta ei onnistunut tekemään läpimurtoa. Hän palasikin vain vuoden jälkeen takaisin Alankomaihin tehdessään sopimuksen Feyenoordin kanssa. Feyenoordin riveissä Tomasson voitti Alankomaiden-mestaruuden kaudella 1998–99 ja UEFA Cupin vuonna 2002. Kesällä 2002 hän siirtyi ilmaisella siirrolla italialaiseen Milaniin ja voitti seuran riveissä Mestarien liigan ja Italian Cupin vuonna 2003 sekä Italian-mestaruuden vuonna 2004. Kesällä 2005 Tomasson siirtyi Saksaan Stuttgartin paitaan, ja tammikuussa 2007 kuusikuukautisella lainasopimuksella espanjalaiseen Villarrealiin.El Villarreal ficha a Tomasson hasta final de temporada  (Luettu 25. tammikuuta 2007) Kevätkauden jälkeen Tomasson siirtyi Villarrealiin miljoonan euron siirtosummalla. Jon Dahl Tomasson (Luettu 27.12.2013) Kausi 2007/08 ei kuitenkaan sujunut tanskalaiselta hyvin ja kauden jälkeen hän palasi ilmaissiirrolla Feyenoordiin. Hän pelasi Feyenoordissa kolme kautta, kunnes lopetti pelaajauransa vuonna 2011. 

Ensimmäisen maaottelunsa Tomasson pelasi vuonna 1997. Hän kuului Tanskan joukkueeseen vuosien 2000 ja 2004 EM-kilpailuissa sekä vuosien 2002 ja 2010 MM-kilpailuissa. Vuoden 2002 MM-kilpailuissa Tomasson teki neljä maalia ja vuoden 2004 EM-kilpailuissa kolme. Hänet on valittu Tanskan vuoden pelaajaksi vuosina 2002 ja 2004.

 Saavutukset pelaajana 

 Alankomaiden mestaruus: 1999
 Alankomaiden supercup: 1999
 Italian mestaruus: 2004
 Italian cup: 2003
 Italian supercup: 2004
 Saksan mestaruus: 2007
 UEFA Cup: 2002
 Mestarien liiga: 2003
 Tanskan vuoden jalkapalloilija (2): 2002, 2004

 Ura valmentajana 

Valmennusuransa Tomasson aloitti heinäkuussa 2011 SBV Excelsiorin apulaisvalmentajana. Seura putosi kauden päätteeksi Eerste Divisioniin. Kaudella 2012/13 Excelsior pelasi surkean kauden myös sarjaporrasta alempana ja kauden jälkeen Tomasson nousi seuran päävalmentajaksi. Jon Dahl Tomasson Tapaninpäivänä 2013 hän jätti Excelsiorin ja siirtyi Eredivisiessä pelaavan Rodan päävalmentajaksi. ]http://www.sbvexcelsior.nl/jon-dahl-tomasson-vertrekt-naar-roda-jc/ JON DAHL TOMASSON VERTREKT NAAR RODA JC] Rodan kausi sujui Tomassonin alaisuudessakin heikosti ja lopulta joukkue putosi Eredivisiestä. Kauden jälkeen Tomasson sai potkut seurasta. Tomasson remercié

Kesäkuussa 2015 Tomassonista tuli SBV Vitessen apuvalmentaja.JON DAHL TOMASSON TWEE SEIZOENEN ASSISTENT-TRAINER BIJ VITESSE Pesti jäi odotettua lyhyemmäksi, sillä jo maaliskuussa 2016 hän siirtyi Åge Hareiden valmennustiimiin Tanskan maajoukkueeseen.Jon Dahl Tomasson appointed as Denmark assistant coach

Tammikuussa 2020 Tomasson jätti maajoukkueen apuvalmentajan tehtävät ja siirtyi Allsvenskan-seura Malmön päävalmentajaksi.Klart: Jon Dahl Tomasson ny tränare i Malmö Hän luotsasi debyyttikaudellaan Malmön Ruotsin mestariksi.”Vi är inte färdiga ännu – kan bli mycket bättre” Kaudella 2021/22 Tomasson johdatti Malmön Mestarien liigan lohkovaiheeseen. Allsvenskanissa seura voitti toisen mestaruutensa tanskalaisen alaisuudessa. Mestaruus ratkesi maalieron turvin ennen AIK:ta.Niklas Moisanderin Malmö on Ruotsin mestari – niukimmalla mahdollisella tavalla Tomasson jätti Malmön toisen mestaruuskautensa jälkeen joulukuun lopussa 2021.Jon Dahl Tomasson lämnar Malmö FF

Kesäkuussa 2022 Tomassonista tuli Englannin Mestaruussarjan Blackburn Roversin päävalmentaja.on Dahl Tomasson: Blackburn Rovers boss wants to build on work done by Tony Mowbray Hän jätti joukkueen helmikuussa 2024 kehnojen tulosten vuoksi.John Eustace named Blackburn Rovers head coach after Jon Dahl Tomasson leaves Maaliskuun alussa 2024 Tomasson aloitti Ruotsin jalkapallomaajoukkueen päävalmentajana.Jon Dahl Tomasson blir ny förbundskapten för Sverige Tomasson sai potkut tehtävästään lokakuussa 2025 heikkojen peliesitysten vuoksi. 

 Saavutukset valmentajana 

 Ruotsin mestaruus: 2020, 2021

 Lähteet 

 Aiheesta muualla 
 Jon Dal Tomasson Football Database -sivustolla 

Luokka:Tanskalaiset jalkapalloilijat
Luokka:Vuonna 1976 syntyneet
Luokka:Elävät henkilöt